stanford-oval/wikipedia huggingface dataset:
Torinon olympiastadion

| Torinon olympiastadion |
| --- | --- |
 Torinon olympiastadion marraskuussa 2008.
Rakennuksen tiedot
Rakennustyöt aloitettu:  1933
Avattu:  14. toukokuuta 1933   10. helmikuuta 2006
Remontoitu:  2006
Omistaja:  Torinon kaupunki
Kenttä:  Nurmi
Aiemmat nimet:  Stadio Mussolini, Stadio Comunale
Käyttäjät
 Juventus 1933–1990, 2006–2011    Torino FC 1933–1990, 2006–   Olympialaiset 2006 2006 
Katsojakapasiteetti
 27 994 
Kentän mitat
 105 m x 68 m 
Lisää rakennusartikkeleitaArkkitehtuurin teemasivulla
Torinon olympiastadion (Stadio Olimpico di Torino) on Torinossa, Italiassa sijaitseva urheilustadion.
Stadion toimi 2006 talviolympialaisten päänäyttämönä. Sillä järjestettiin sekä kisojen avajaiset että päättäjäiset.
Nykyisin stadionia käytetään pääasiassa jalkapalloon. Se on Serie A:ssa pelaavan Torinon kotikenttä.
Historia

Stadion valmistui vuonna 1933. Sen alkuperäinen kapasiteetti oli noin 65 000. Stadionin nimi oli aluksi Stadio Mussolini Benito Mussolinin mukaan. Myöhemmin sen nimeksi tuli Stadio Comunale.
Stadion rakennettiin vuoden 1934 jalkapallon MM-kilpailuja ja yleisurheilun EM-kilpailuja varten. Sillä pelattiin myös jalkapallon 1980 EM-kilpailuja. Vuosina 1959 ja 1970 stadionilla järjestettiin kesäuniversiadit. Vuonna 1965 sillä pelattiin Messucupin loppuottelu. 1980-luvulla stadionilla järjestettiin myös huomattavia konsertteja. Sillä konsertoivat muun muassa Bob Marley, The Rolling Stones, Madonna, Bruce Springsteen ja Michael Jackson.
Stadion toimi Juventuksen ja Torinon kotikenttänä valmistumisestaan vuoteen 1990 asti. Tuolloin molemmat seurat muuttivat uudelle Stadio delle Alpille. Vuonna 2006 seurat palasivat stadionille. Juventus pelasi stadionilla vuoteen 2011 asti, jonka jälkeen se siirtyy uudelle, vuonna 2011 valmistuvalle stadionille.
Stadion remontoitiin vuonna 2005 olympiakisoja varten. Tuolloin sen nimeksi tuli Stadio Olimpico. Stadionin nykyinen kapasiteetti on noin 27 500. Sen nimeksi on tarkoitus tulevaisuudessa tulla Stadio Grande Torino.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (Arkistoitu – Internet Archive) (italiaksi)
Serie A:n stadionit kaudella 2015–2016
Azzurri d’Italia (Bergamo) • Bentegodi (Verona) • Braglia (Modena) • Castellani (Empoli) • Dall’Ara (Bologna) • Ferraris (Genova) • Franchi (Firenze) • Friuli (Udine) • Juventus Stadium (Torino) • Mapei Stadium (Reggio nell’Emilia) • Matusa (Frosinone) • Olimpico (Rooma) • Olimpico (Torino) • Renzo Barbera (Palermo) • San Paolo (Napoli) • San Siro (Milano)
Kansallinen tutkimusneuvosto

Kansallinen tutkimusneuvosto voi viitata seuraaviin järjestöihin:
Kansallinen tutkimusneuvosto, kanadalainen tiede- ja tutkimusjärjestö
Kansallinen tutkimusneuvosto, yhdysvaltalainen tutkimusjärjestö
Consejo Nacional de Investigaciones Científicas y Técnicas, argentiinalainen tutkimusjärjestö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kansallinen tutkimusneuvosto”, voi hakea sivunnimihaulla, laajalla sivunnimihaulla tai tekstihaulla.
Torinon maakunta

Torinon maakunta (ital. Provincia di Torino) oli yksi Italian maakunnista. Sen korvasi 1. tammikuuta 2015 alkaen Torinon metropolikaupunki (ital. Città metropolitana di Torino).
Torinon maakunta sijaitsi Piemonten hallintoalueella Luoteis-Italiassa Ranskan vastaisella rajalla, ja sen pääkaupunki oli Torino
Maakunta oli pinta-alaltaan 6 817 neliökilometriä, ja vakinaisia asukkaita siellä oli toiminnan loppuessa 2 291 719. Maakunta oli jaettu 315 kuntaan, joten siellä oli enemmän kuntia kuin yhdessäkään muussa Italian maakunnassa.
The New Saints FC

The New Saints Football Club, joka usein tunnetaan nimellä TNS, on Walesin liigassa pelaava jalkapalloseura Llansantffraid-ym-Mechainista Walesista ja vähän matkan päässä Englannin puolella sijaitsevasta Oswestrystä.
Historia > Llansantffraid FC

Seura perustettiin vuonna 1959 nimellä Llansantffraid FC noin tuhannen asukkaan Llansantffraid-ym-Mechainin kylän seuraksi. Aluksi joukkue pelasi Montgomeryshire Amateur Football Leaguessa, joka tuolloin oli Walesin neljänneksi korkein sarjataso. Seitsemän kertaa joukkue voitti liigan mestaruuden. Kauden 1989–1990 päätteeksi se nousi Central Wales Leagueen, missä se sijoittui heti ensimmäisen kauden jälkeen toiseksi ja nousi Cymru Allianceen. Nousukiito jatkui nopeana ja kauden 1992–1993 se nousi jo Walesin liigaan ja saavutti myös Welsh Intermediate Cup]]in voiton.
Historia > Total Network Solutions

Vuonna 1996 Llansantffraid  voitti Walesin cupin ja pääsi tämän myötä pelaamaan Cup-voittajien cupia. Samoihin aikoihin oswestryäinen tietokoneyritys Total Network Solutions maksoi 250 000 puntaa sponsorisopimuksesta, johon sisältyi vaatimus yrityksen nimen esiintymisestä seuran nimessä. Näin syntyi Total Network Solutions Llansantffraid FC. Cup-voittajien cupissa seura pelasi Puolan cupin voittajaa Ruch Chorzowia vastaan kotonaan 1–1-tasapelin, mutta hävisi vieraissa 0–5. Joukkue pelaa kansainväliset ottelunsa tavallisesti Wrexham AFC:n tai Newtown FC:n stadionilla, sillä sen oma stadion ei täytä UEFAn vaatimuksia. Vuonna 2003 se kohtasi Manchester Cityn 72 000 -paikkaisella Millennium Stadiumilla Cardiffissa. Vuonna 1997 seura muutti nimensä muotoon Total Network Solutions FC. Kun aikaisemmin Walesin liigaa hallinnut Barry Town FC kärsi täydellisen taloudellisen romahduksen, jäi TNS ainoaksi täysammattilaisseuraksi Walesin liigassa.
Historia > Yhdistyminen Oswestry Townin kanssa

Vuoden 2003 kesällä TNS yhdistyi talousvaikeuksista kärsineen englantilaisen, mutta Walesin sarjoissa pelanneen Oswestry Town FC:n kanssa. Seura säilytti TNS:n nimen, mutta otti vieraspeliasukseen Oswestryn kokotummansinisen asun. Kausi 2003–2004 sujui seuralta huonosti sen sijoituttua liigassa kakkoseksi ja hävittyä cupin loppuottelussa Rhylille. Seuraavalla kaudella se sen sijaan voitti molemmat. Vuonna 2005 TNS kohtasi Mestarien liigan ensimmäisellä karsintakieroksella Liverpoolin ja hävisi molemmat osaottelut 3–0.
Historia > The New Saints

Vuoden 2006 alussa British Telecom osti Total Network Solutionsin ja sponsorisopimus lakkasi kauden päätyttyä. Tämän seurauksena seura jäi ilman nimeä. Erilaisia vaihtoehtoja asian suhteen ehdotettiin, muun muassa nimioikeuksia yritettiin myydä eBaylle, mutta lopulta päädyttiin entisen TNS-lyhenteen kirjaimia noudattavaan nimeen The New Saints. Aikaisemmin Llansantffraid oli tunnettu nimellä "The Saints", pyhimykset, ja Oswestryn asukkailla on läheinen suhde Yorkin arkkipiistaan pyhään Oswaldiin. Seuran uudessa vaakunassa lohikäärme edustaa Llansantffraidia ja leijona Oswestryä.
Saavutuksia

Walesin liigan mestaruus (16): 1999–2000, 2004–2005, 2005–2006, 2006–2007, 2009–2010, 2011–2012, 2012–2013, 2013–2014, 2014–2015, 2015–2016, 2016–2017, 2017–2018, 2018–2019, 2021–2022, 2022/23, 2023/24
Walesin liigassa hopeaa (5): 2001–2002, 2002–2003, 2003–2004, 2007–2008, 2010–2011
Walesin cupin voitto (5): 1995–1996, 2004–2005, 2011–2012, 2013–2014, 2014–2015
Walesin cupin kakkossija (2): 2000–2001, 2003–2004
Welsh Intermediate Cupin voitto (1): 1992–1993
Cymru Alliance Leaguen mestaruus (1): 1992–1993
Aiheesta muualla

Virallinen sivu (Arkistoitu – Internet Archive)
Keiteleen helluntaiseurakunta

| Keiteleen helluntaiseurakunta |
| --- | --- |
Suuntautuminen:  helluntaiherätys
Kirkkokunta:  Suomen Helluntaikirkko
Perustettu:  1935
Puheenjohtaja:  Jarmo Paananen
Pääkirkko:  Paljepolku 2 72600 Keitele
Aiheesta muualla
Sivusto
Infobox OKNimi-testi OK: 
Keiteleen helluntaiseurakunta on vuonna 1935 perustettu keiteleläinen helluntaiseurakunta. Seurakunnan toimitilat sijaitsevat Keiteleen keskustassa Paljepolulla. Seurakunta kuuluu Suomen Helluntaikirkko -kirkkokuntaan. Seurakunnan puheenjohtaja on Jarmo Paananen.
Seurakunnan toimintaan kuuluvat jumalanpalvelusten ja rukouskokousten lisäksi lapsi-, nuoriso- ja vanhustyö, levähdyspaikka-illat, liikunta, musiikkityö, kirpputori sekä lähetystyö Albaniassa.
Kelly Pannek

| Mitalit | Mitalit | Mitalit |  |
| --- | --- | --- | --- |
|  Kelly Pannek |  Kelly Pannek |  Kelly Pannek |  |
Maa:  Yhdysvallat
Naisten jääkiekko
|  Olympialaiset  |  Olympialaiset  |  Olympialaiset  |  |
|  Kultaa | Pyeongchang 2018 |  |  |
|  Hopeaa | Peking 2022 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Yhdysvallat 2017 |  |  |
|  Kultaa | Suomi 2019 |  |  |
|  Hopeaa | Kanada 2021 |  |  |
Kelly Pannek (s. 29. joulukuuta 1995 Plymouth, Minnesota) on yhdysvaltalainen jääkiekkoilija, joka pelaa hyökkääjänä. Hän on voittanut olympiakultaa Pyeongchangissa 2018 sekä maailmanmestaruuden kotikisoissaan 2017 ja Suomessa 2019. Vuonna 2021 hän saavutti MM-hopeaa ja vuonna 2022 olympiahopeaa. Alle 18-vuotiaiden MM-kilpailuissa hän saavutti hopeaa Suomessa 2013. Hän on vuodesta 2014 pelannut Minnesotan yliopiston joukkueessa.
Karnobat

| Karnobat Карнобат |
| --- | --- |
 Kuva Karnobatin keskustasta
 Karnobat
 Koordinaatit: 42°38′N, 26°59′E 
Valtio:   Bulgaria
Alue:  Burgas
Väkiluku (2011):  18 456
Infobox OKVirheellinen NIMI-arvo: 
Karnobat (bulg. Карнобат) on kaupunki Bulgariassa, Burgasin alueella. Kaupungin asukasluku on 18 456 (2011). Sen 806 km²:n maa-alasta 87,37 prosenttia on maanviljelyssä, 9,81 prosenttia metsää ja 2,82 prosenttia asuinaluetta.[lähde? ]
Historia

Seutu on ollut asuttua jo kivikaudella. Antiikin aikana ja keskiajalla asutus on ollut runsasta.[lähde? ] Ensimmäinen kirjallinen tieto Karnobatista on vuodelta 1153.[lähde? ] Maantieteilijä Abu Abdillah Muhammad al-Idrisi mainitsee sen teoksessaan Geografia.[lähde? ] Kaupungin nimi on aikojen kuluessa vaihdellut kirjoitettu vaihtelevasti Karinovassa, Karinabad, Karnovo jne. 1800-luvulta alkaen se ollut seudun hallinnollinen, taloudellinen ja kaupallinen keskus, ja siellä on järjestetty vuosittain markkinat.
Katu Karnobatissa
Karnitiini

| Karnitiini |
| --- | --- |

Tunnisteet
IUPAC-nimi:  (3R)-3-hydroksi-4-(trimetyyliatsaniumyyli)butaanihappo
CAS-numero:  541-15-1
PubChem CID:  288
SMILES:  C[N+](C)(C)CC(CC(=O)[O-])O
Ominaisuudet
Molekyylikaava:  C7H15NO3
Moolimassa:  161,199 g/mol
Sulamispiste:  210–212 °C
Karnitiini eli 3-hydroksi-4-trimetyyliaminovoihappo (C7H15NO3) on aminohappo ja lysiinin johdannainen. Karnitiini kuljettaa aktiivisia rasvahappoja eläinsolun sytoplasmasta mitokondrioon. Mitokondrioissa rasvahapot pilkkoutuvat hengitysreaktiossa.
Karnitiinista on kaksi enantiomeeria: L-karnitiini eli levokarnitiini (CAS-numero 541-15-1)  ja D-karnitiini eli dekstrokarnitiini (CAS-numero 541-14-0). Elimistö voi valmistaa karnitiinia lysiinistä ja metioniinista ja sitä saa myös liha- ja maitotuotteista. Karnitiini muuttuu elimistössä asetyylikarnitiiniksi, C9H17NO4, (asetyyli-L-karnitiini, ALC, LAC) tai propionyylikarnitiiniksi, C10H19NO4, (propionyyli-L-karnitiini).
Aiheesta muualla

Wikimedia Commonsissa on kuvia tai muita tiedostoja aiheesta .
Duodecim, Työterveyskirjasto: Anna-Liisa Enkovaara, Karnitiini ja asetyylikarnitiini, 16.1.2006[vanhentunut linkki]
PubChem: L-carnitine (englanniksi)
PubChem: D-carnitine (englanniksi)
Human Metabolome Database (HMDB): L-Carnitine (englanniksi)
Kyoto Encyclopedia of Genes and Genomes (KEGG): L-Carnitine (englanniksi)
Kyoto Encyclopedia of Genes and Genomes (KEGG): D-Carnitine (englanniksi)
The Lamb Lies Down on Broadway

| The Lamb Lies Down on Broadway Genesis |
| --- | --- | --- |

Studioalbumin tiedot
 Äänitetty : elo–lokakuu 1974
 Julkaistu: 22. marraskuuta 1974
 Tuottaja(t): Genesis ja John Burns
 Tyylilaji: progressiivinen rock
 Kesto: 94.22
 Levy-yhtiö: Charisma, Virgin (UK)   Atco (USA)
Genesiksen muut julkaisut
| Selling England by the Pound 1973 | The Lamb Lies Down on Broadway 1974 | A Trick of the Tail 1976 |
The Lamb Lies Down on Broadway on temaattinen tupla-albumi, jonka progressiivista rockia esittänyt brittiläinen Genesis-yhtye julkaisi 1974.
Albumi kertoo surrealistisen tarinan New Yorkissa asuvasta puertoricolaisesta nuorisorikollisesta, Raelista, joka kohtaa omituisia olentoja ja painajaisenomaisia vaaroja pelastaessaan veljeään Johnia. Monet tarinan tapahtumista ja paikoista ovat peräisin Peter Gabrielin unista. Yhtyeen rumpali Phil Collins kertoi myöhemmin levyn kertovan skitsofreenikosta. Albumin kappaleissa on myös satiirisia viittauksia erilaisiin ilmiöihin aina mytologiasta seksuaaliseen vallankumoukseen. Albumin nimikappaleen lisäksi kappaleet "The Carpet Crawlers" ja "In the Cage" olivat Genesiksen keikkahittejä vielä 90-luvulla.
Albumin musiikin säveltämisestä vastasivat pääosin Tony Banks, Phil Collins, Steve Hackett ja Mike Rutherford. Peter Gabriel keskittyi luomaan levyn tarinan ja kirjoitti sanoitukset, lukuun ottamatta kappaletta "Light Dies Down on Broadway", jonka sanoittivat Banks ja Rutherford, koska Gabriel ei kyennyt luomaan mitään yhdistävää linkkiä kappaleiden "Ravine" ja "Riding the Scree" välille. Gabriel teki itse sekä sävelet että sanat kappaleeseen "Counting out time".
Albumi sai ilmestyessään vaihtelevat arvostelut ja nousi Britannian listalla sijalle 10 ja USA:ssa sijalle 41. Levyn julkaistuaan yhtye lähti kiertueelle, jonka aikana Peter Gabriel ilmoitti jättävänsä yhtyeen. "Lamb"-kiertue oli siinä mielessä poikkeuksellinen että yhtye esitti kiertueen joka keikalla tämän albumin alusta loppuun, Peter Gabrielin esittäessä levyllä esiintyviä henkilöhahmoja. Konsertin lopussa saatettiin soittaa muutama kappale vanhemmilta levyiltä (esim. "The Musical Box" ja "I know what I like").
1999 Genesis levytti alkuperäisellä kokoonpanolla uuden version levyn kappaleesta "Carpet Crawlers". 2000-luvun alkupuolella yhtyeen jäsenet suunnittelivat lähtevänsä kiertueelle esittämään "The Lamb"- show’n vielä kerran, mutta tämä suunnitelma kariutui ja lopputuloksena oli että yhtye lähti pienemmällä kokoonpanolla (ilman Gabrielia ja Hackettia) esittämään hittejään "Turn it on again"-nimisellä kiertueella.
Albumi valittiin vuonna 2005 hakuteokseen 1001 albumia jotka jokaisen on kuultava edes kerran eläessään.
Kappaleet

Kaikki kappaleet sanoittanut Peter Gabriel ellei toisin mainita.
| --- | --- |
 Levy 1 The Lamb Lies Down on Broadway – 4.50 (säv. Tony Banks, Gabriel)  Fly on a Windshield – 2.45 (säv. Mike Rutherford, Banks)  Broadway Melody of 1974 – 2.11 (säv. Rutherford, Banks)  Cuckoo Cocoon – 2.12 (säv. Steve Hackett, John Hackett)  In the Cage – 8.13 (säv. Banks)  The Grand Parade of Lifeless Packaging – 2.46 (säv. Banks)  Back in N.Y.C. – 5.43 (säv. Rutherford, Banks)  Hairless Heart – 2.13 (säv. Steve Hackett, Banks)  Counting Out Time – 3.40 (säv. Gabriel)  The Carpet Crawlers – 5.15 (säv. Gabriel, Banks, Rutherford)  The Chamber of 32 Doors – 5.41 (säv. Gabriel, Hackett, Banks) :  Levy 2 Lilywhite Lilith – 2.42 (säv. Phil Collins, Hackett, Banks, Rutherford)  The Waiting Room – 5.25 (säv. Hackett, Banks, Collins, Gabriel, Rutherford)  Anyway – 3.08 (säv. Banks)  Here Comes the Supernatural Anaesthetist – 3.00 (säv. Hackett)  The Lamia – 6.56 (säv. Banks)  Silent Sorrow in Empty Boats – 3.07 (säv. Rutherford, Banks)  The Colony of Slippermen (Arrival/A Visit to the Doktor/Raven) – 8.14 (säv. Banks, Hackett, Rutherford, Collins)  Ravine – 2.04 (säv. Rutherford, Hackett)  The Light Dies Down on Broadway – 3.33 (säv. Banks, Gabriel, san. Banks, Rutherford)  Riding the Scree – 3.56 (säv. Banks, Rutherford)  In the Rapids – 2.24 (säv. Rutherford)  It – 4.17 (säv. Banks, Hackett)
Kokoonpano

Peter Gabriel – laulu, huilu
Steve Hackett – kitara
Tony Banks – kosketinsoittimet
Mike Rutherford – basso, 12-kielinen kitara
Phil Collins – rummut, lyömäsoittimet, vibrafoni, taustalaulu
Arvostelut

AllMusic:
Keiteleen kirkonkylä

| Keiteleen kirkonkylä |
| --- | --- |
 Keiteleen kirkonkylä
 Koordinaatit: 63.17959°N, 26.34995°E 
Valtio:  Suomi
Maakunta:  Pohjois-Savo
Kunta:  Keitele
Hallinto:  
 – Asutustyyppi:  kirkonkylä, taajama
Pinta-ala:  
 – Kokonaispinta-ala:  3,20	km2 km²
Väkiluku (2019):  1 056
 – Väestötiheys:  330,0 as./km²
 Tilastotiedot koskevat taajamaa ja niiden lähteenä on Tilastokeskus. Väkiluku ja maapinta-ala ovat ajankohdan 31.12.2019 mukaiset. 
Infobox OKVirheellinen NIMI-arvo: 
Keiteleen kirkonkylä on Keiteleen kunnan keskustaajama, joka sijaitsee Nilakkajärven länsirannalla Pohjois-Savon länsiosassa. Tilastokeskuksen taajama-aluerajauksen mukaan Keiteleen kirkonkylän pinta-ala oli 3,20  neliökilometriä, ja väkiluku oli 1 056 vuoden 2019 lopussa. Tilastollinen taajamarajaus voi poiketa kunnan omasta, viralliseta kunnanosien rajauksesta.
Kirkonkylässä sijaitsevat muun muassa Keiteleen kunnantalo, evankelis-luterilainen Keiteleen kirkko ja ortodoksinen kirkko, Nilakan yhtenäiskoulu, Keiteleen kirjasto sekä Keiteleen terveysasema.
Keskustaajaman välittämässä läheisyydessä, taajaman lounaislaidalla sijaitsee yritys- ja teollisuusalue, jonka suurimpia toimijoita on  puuteollisuusyhtiö Keitele Forestin sahateollinen tuotantolaitos.
Nilakan koulu on Nilakan yhtenäiskoulun alakoulu.
Keiteleen kirjasto.
Keiteleen kirkko.
Keiteleen ortodoksinen kirkko.
Kape Rüster

Karl ”Kape” Rüster (1904 Helsinki – 1977 Saltsjöbaden, Ruotsi) oli saksalais-suomalainen tanssi- ja viihdemusiikin säveltäjä, sanoittaja, kapellimestari, musiikkikauppias ja taidemaalari. Hän sävelsi 1920-luvulta alkaen viitisenkymmentä iskelmäkappaletta, muun muassa varhaisimpana pidetyn suomalaisen rumban ”Soita mulle rumba”, ja perusti Tampereelle Seminola-tanssiorkesterin.
Kape Rüsterin saksalainen isä oli Pietarissa tsaarin orkesterin muusikko ja pianokauppias. Hän oli Venäjän vuoden 1917 vallankumouksen aikana liikematkalla Suomessa, jäi palaamatta kotimaahansa ja asettui Viipuriin. Poika Kape Rüster oli taiteellisesti lahjakas ja hankki Viipurissa sekä musiikki- että kuvataidealan koulutuksen. Hän asettui Tampereelle, jossa hän työskenteli päivisin musiikkiliikkeessä ja toimi iltaisin klarinetin ja saksofonin soittajana. Vuonna 1926 hän perusti Seminola-tanssiorkesterin ja sitten oman musiikkikaupan Kotkaan. Sen jälkeen hän keskittyi säveltämiseen ja yhtyeen johtamiseen. Sanoituksia hänelle teki näyttelijä Erkki Uotila, sitten myös Ture Ara, Esa Erkkola ja R. R. Ryynänen. Rüster itse on merkitty sekä säveltäjäksi että sanoittajaksi muun muassa levytyksissä ”Suursaari” ja ”Elämän murhe”.
Rüsterin uran keskeytti viiden vuoden asepalvelu talvi- ja jatkosodassa. Sotien jälkeen Rüster muutti vaimonsa kanssa Ruotsiin, jonne heidän 1932 syntynyt Reijo-poikansa oli jo vuotta aiemmin lähetetty sotalapseksi. Ruotsissa Rüster keskittyi musiikkia enemmän kuvataiteeseen ja teki muun muassa paljon maalauksia ruotsalaisiin kirkkoihin. Lisäksi hän toimi ravintolapianistina ja musisoi usein ruotsinsuomalaisten tilaisuuksissa.
Kape Rüsterin tunnetuimpiin sävellyksiin kuuluu jazz-foxtrot ”Espanjan iloja”, jonka levyttivät Veli Lehto ja Dallapé-yhtye. Rüsterin sävellyksiä ovat levyttäneet myös Georg Malmstén, Kaarlo Kytö ja Mauno Tamminen..
Ken Nelson (1911)

Ken Nelson (19. tammikuuta 1911 Caledonia, Minnesota – 6. tammikuuta 2008 Somis, Kalifornia) oli yhdysvaltalainen musiikkialan taustavaikuttaja. Hän toimi Capitol Recordsin country- ja westernosaston johtajana vuosina 1951–1971.
Nelson teki radiodebyyttinsä laulajana vuonna 1925. Teini-ikänsä vuosina hän vaikutti lukuisissa yhtyeissä ja teki muun muassa yhteistyötä Lee Gilletten kanssa. Gillette tutustutti Nelsonin Kaliforniaan, ja tämä sai jo pian merkittävän aseman yhdessä Yhdysvaltain tärkeimmistä levy-yhtiöistä. Hän vetäytyi 1976 ja kuoli Kaliforniassa hieman ennen kuin olisi täyttänyt 97 vuotta.
Nelsonin panosta countrymusiikkikulttuuriin hänen Capitol-vuosinaan pidetään niin merkittävänä, että hänelle myönnettiin vuonna 2001 paikka Country Music Hall of Famesta, jonka iäkkäin elossa oleva jäsen hän ennen kuolemaansa oli. Hän toimi tuottajana muiden muassa Merle Travisille, Hank Thompsonille, Jean Shepardille, Merle Haggardille, Roy Clarkille, Buck Owensille ja Freddie Hartille ja kiinnitti levy-yhtiöön useita arvostettuja muusikoita.
Kathryn Adams Doty

Kathryn Adams Doty (s. Kathryn Elizabeth Hohn; 15. heinäkuuta 1920 New Ulm, Minnesota, Yhdysvallat – 14. lokakuuta 2016 Mankato, Minnesota, Yhdysvallat) oli yhdysvaltalainen näyttelijä. Hän kilpaili vuonna 1939 Jesse L. Laskyn ”Gateway to Hollywood” -radiokilpailun kansallisessa finaalissa ja aloitti elokuvauransa nimellä Kathryn Adams. Eräs hänen merkittävistä rooleistaan oli nuoren äidin rooli Alfred Hitchcockin elokuvassa Viidennen kolonnan mies (1942).
Adams meni naimisiin näyttelijä Hugh Beaumontin kanssa vuonna 1942, ja hän sai avioliitosta lapset Hunter, Kristy ja Mark. Myöhemmin hän sai maisterinarvon kasvatuspsykologiassa ja työskenteli psykologina. Erottuaan Beaumontista vuonna 1974 hän meni naimisiin Fred Dotyn kanssa.
Adams Doty kirjoitti kaksi romaania: A Long Year of Silence ja Wild Orphan. Ensimmäisenä mainittu kirja sijoittuu ensimmäisen maailmansodan aikaiseen Minnesotaan, ja se voitti Midwest Book Awardin vuonna 2005 ja oli lisäksi Minnesota Book Award -finalisti. Kolmas kirja, Becoming the Mother of Me, kuvaa Adams Dotyn omia elämänvaiheita.
Aiheesta muualla

Kathryn Adams Doty Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Kathryn Adams Doty
Käännös suomeksi
Karl Goehring

| Karl Goehring |
| --- | --- |

Henkilötiedot
Syntynyt: 23. lokakuuta 1978 (ikä 45) Apple Valley, Minnesota, Yhdysvallat
Kansalaisuus:   Yhdysvallat
Jääkiekkoilija
Pelipaikka:  maalivahti
Hanska:  vasen
Pituus:  173 cm
Paino:  73 kg
Pelaajaura
Pääsarjaura:  2001–2009
Aik. seurat:  Dayton Bombers (ECHL),   Syracuse Crunch (AHL),   Jokerit (SM-liiga),   San Antonio Rampage (AHL),   Milwaukee Admirals (AHL)
Karl Goehring (s. 23. elokuuta 1978, Apple Valley, Minnesota, Yhdysvallat) on entinen jääkiekkomaalivahti.
Goerhing pelasi ennen ammattilaisuraansa Pohjois-Dakotan yliopiston joukkueessa NCAA-liigaa. Kauden 1999–2000 päätteeksi Goehring voitti yliopistosarjan mestaruuden ja hänet sarjan Yhdysvaltain-tähdistöön. Kesällä 2001 Goehring teki sopimuksen Columbus Blue Jacketsin kanssa. Hän pelasi Columbuksen organisaatiossa neljä kautta, muttei päässyt kertaakaan pelaamaan NHL:ssä. Goehring torjuikin neljä kautta AHL-joukkue Syracuse Crunchissa. Vuonna 2003 Goehring pääsi pelaamaan AHL:n tähdistöottelussa.
Goehring siirtyi SM-liigaan Jokereihin kaudeksi 2005–2006  paikkaamaan Boston Bruinsiin lähtenyttä Tim Thomasia, jonka suosituksesta Jokerit teki sopimuksen Goehringin kanssa. Hänen suorituksensa eivät kuitenkaan tyydyttäneet Jokerien johtoa ja hänen sopimuksensa purettiin. Loppukauden Goehring pelasi AHL:n San Antonio Rampagessa. Kesällä 2006 hän teki sopimuksen NHL-seura Nashville Predatorsin kanssa.
Goehring ei pelannut Nashvillessäkään yhtään NHL-ottelua, mutta torjui farmijoukkue Milwaukee Admiralsissa 44 pelissä. Kauden 2007–2008 alussa Goehring pelasi muutaman ottelun Wilkes-Barre/Scranton Penguinsissa ja Norfolk Admiralsissa ennen kuin teki koesopimuksen vanhan seuransa Syracuse Crunchin kanssa. Goehring pelasi Syracusessa 26 ottelua ja hänet valittiin marraskuun maalivahdiksi AHL:ssa voitettuaan kuukauden aikana seitsemän peliä kahdeksasta ottelustaan. Kesällä 2008 Goehring vaihtoi jälleen seuraa, kun hän teki sopimuksen seuraavasta kaudesta Manitoba Moosen kanssa. Kaudella 2008–2009 Goehring pelasi Moosen riveissä 26 ottelussa ennen siirtymistään San Antonio Rampagen organisaatioon, jossa hän pelasi uransa viimeiset viisi ottelua.
Aiheesta muualla

Karl Goehring The Internet Hockey Databasessa (englanniksi)
Karl Goehring Elite Prospects. Everysport Media Group AB. (englanniksi)